Diari Oficial de la Generalitat Valenciana


Sumari del DOGV 9396, del 02-08-2022 (2022/7408)

RESOLUCIÓ de 25 de juliol de 2022, del Servei Territorial d'Indústria, Energia i Mines de València, per la qual es denega la sol·licitud presentada per Genergia Energia Fotovoltaica, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, corresponent a la central solar generadora fotovoltaica denominada «Genergia Fotovoltaica II», de 4.990 kW de potència instal·lada, i les instal·lacions de connexió amb la xarxa de distribució d'energia elèctrica, inclosa una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 299 del polígon 31 del terme municipal d'Utiel, província de València. Expedient ATALFE/2020/63.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7408


Data del document
:   25-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 25 de juliol de 2022, del Servei Territorial d'Indústria, Energia i Mines de València, per la qual es denega la sol·licitud presentada per Genergia Energia Fotovoltaica, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, corresponent a la central solar generadora fotovoltaica denominada «Genergia Fotovoltaica II», de 4.990 kW de potència instal·lada, i les instal·lacions de connexió amb la xarxa de distribució d'energia elèctrica, inclosa una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 299 del polígon 31 del terme municipal d'Utiel, província de València. Expedient ATALFE/2020/63. [2022/7408]  
Antecedents  
Primer. Genergia Energia Fotovoltaica, SL, va presentar instància davant el registre telemàtic de la Generalitat Valenciana, amb data 24 d'octubre de 2020, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció, i declaració, en concret, d'utilitat pública per a la instal·lació de central fotovoltaica, denominada «Genergia Fotovoltaica II», a UTIEL (València), incloent-hi la seua infraestructura d'evacuació. A aquesta sol·licitud acompanya el projecte de la planta i de la línia d'evacuació i les separates corresponents al Ministeri de Transports, Mobilitat i Agenda Urbana (Demarcació de Carreteres de l'Estat a la Comunitat Valenciana), a l'Ajuntament d'Utiel, a la Confederació Hidrogràfica del Xúquer, i a I-DE Xarxes Elèctriques Intel·ligents, SAU.  
Que en data 20 de octubre de 2020, prèvia sol·licitud presentada telemàticament, s'incoa l'expedient ATALFE/2020/63 pel Servei Territorial d'Indústria, Energia i Mines de València, per a la sol·licitud d'autorització administrativa prèvia i de construcció de la instal·lació de producció d'energia elèctrica següent:  
Sol·licitant: Genergia Energia Fotovoltaica, SL.  
Potència instal·lada (art. 3 i disposició addicional onze del RD 413/2014, modificat per RD 1.183/2020): 4,99 MW  
Denominació Instal·lació: Genergia Fotovoltaica II  
Tecnologia: Fotovoltaica  
Ubicació: polígon 31, parcel·les 226 i 229 d'Utiel.  
Municipi (província): Utiel (València).  
  
Segon. En data 1 de desembre de 2020, es notifica a l'interessat requeriment d'esmena de deficiències en la documentació que obra en l'expedient, i se li concedeix un termini de 15 dies perquè presente la documentació corresponent i esmene les deficiències observades, de conformitat amb el que es disposa en l'article 22 del Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, l'interessat respongué en el termini de 15 dies concedit al requeriment enviat i s'hi va dictar acord d'admissió a tràmit.  
  
Amb data 22 de desembre de 2020, consta acord del Servei Territorial d'Indústria, Energia i Mines de València, d'admissió a tràmit de la sol·licitud d'autorització administrativa prèvia i de construcció, únicament als efectes de l'estipulat en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
  
Tercer. En data 1 de setembre de 2021, es revisa l'expedient de nou per a la seua publicació i es notifica a l'interessat requeriment d'esmena de deficiències en la documentació que obra en l'expedient, i se li concedeix un termini de 10 dies perquè presente la documentació corresponent i esmene les deficiències observades, de conformitat amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, que l'interessat respon en el termini de 10 dies concedit al requeriment enviat.  
  
  
Quart. En data 23 de novembre de 2021, es publica en el Butlletí Oficial de la Província de València «l'anunci de la Conselleria d'Economia Sostenible, Sectors Productius, Comerç i Treball, sobre sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i ocupació de terrenys en muntanya d'utilitat pública, i la declaració d'utilitat pública, en concret, corresponents a una central fotovoltaica denominada «Genergia Fotovoltaica II» i la seua infraestructura d'evacuació, amb potència màxima total dels mòduls fotovoltaics (pic): 4,99 MW, potència nominal dels inversors: 4,91MW i capacitat d'accés concedida: 4,5 MW, a situar en el terme municipal d'Utiel (València). Expedient ATALFE/2020/63.» Prèviament, la documentació es posa a la disposició del públic en general en la seu electrònica de la Conselleria d'Economia, Sectors Productius, Comerç i Treball, en data 8 de novembre de 2021. Després de detectar-se un error en el títol de l'esmentat anunci d'exposició pública, es publica una correcció d'errors en el Butlletí Oficial de la Província de València, en data 21 de desembre, i l'anunci correcte en el Diari Oficial de la Generalitat Valenciana, en data 23 de desembre, «Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar al terme municipal d'Utiel. Expedient ATALFE/2020/63.» Simultàniament, es trasllada consulta sobre el projecte a l'Ajuntament d'Utiel, a la Direcció General de Carreteres de la Demarcació de Carreteres de l'Estat a la Comunitat Valenciana, a la Confederació Hidrogràfica del Xúquer, a IDE Xarxes Elèctriques Intel·ligents, SAU, a la Direcció General de Medi Natural, i a la Direcció General de Política Territorial i Paisatge, per a prestar la seua conformitat o oposició a la instal·lació. Tot això, de conformitat amb el que es disposa en els articles 23, 24 i 25 del Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
  
Cinqué. Amb data 10 de març de 2022, es rep l'informe del Servei d'Infraestructura Verda i Paisatge, pertanyent a la Direcció General de Política Territorial i Paisatge, emés en compliment dels articles 24 i 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Les conclusions de l'informe vinculant esmentat són: «Vist l'incompliment de l'art. 8.3.b) i de l'art. 10.1.a) del Decret 14/2020; l'afecció sobre la Infraestructura Verda Regional i sobre el Paisatge de Rellevància Regional, al qual van dirigides algunes instruccions per al seu manteniment i preservació; la modificació d'un patró de paisatge agrícola de vinya que ja s'ha demostrat quant fràgil és davant les pertorbacions generades per les infraestructures del transport; la intervenció sobre unes Unitats de Paisatge d'alt o molt alt valor paisatgístic; l'incompliment de diversos dels criteris generals d'ordenació i integració paisatgística de l'art. 8 del TRLOTUP; l'afecció visual sobre l'entorn del recorregut escènic (Autopista A3), i el bloqueig i distorsió de les visuals sobre l'espai obert que s'estén cap al nord des de la infraestructura viària amb plantacions de vinya, s'informa desfavorablement l'autorització sol·licitada».  
  
Sisé. No obstant això, el sentit desfavorable de l'informe vinculant es remet en data 16 de març de 2022 al titular el mateix a fi que al·legue. Aquesta al·legació es rep per aquest Servei Territorial en data 13 d'abril de 2022, i es trasllada al Servei d'Infraestructura Verda i Paisatge de la Direcció General de Política Territorial i Paisatge, en virtut de l'esmentat article 24 del Decret llei 14/2020.  
  
Seté. En data 10 de juny de 2022, es rep nou informe del Servei d'Infraestructura Verda i Paisatge, en el qual es reitera en l'informe anterior, respecte al Bloc 1 (Estació de potència 1, situada en l'àrea nord i que disposarà d'un centre de transformació de 1.640 kVA, potència pic 1,646 MWp, i un inversor model Ingecon Sun 2595AS B630 del fabricador Ingeteam, de potència nominal 1637/1473 hW @41 °C/@50 °C), conclou que «S'informa desfavorablement la localització del Bloc 1 pels motius exposats en el present informe i el de data 25.02.2022.». I respecte al Bloc 2 (Estació de potència 2, situada en l'àrea sud i disposarà d'un centre de transformació de 3.280 kVA, potència pic 3,351 MWp, i dos inversors model Ingecon Sun 1965ZU B630 del fabricador Ingeteam, de potència nominal 1637/1473 yC @80 °C/@50 °C); «Vist que la zona on se situa el Bloc 2 ha patit majors transformacions per estar entre les dues grans infraestructures del transport; que visualment no afecta la percepció d'un paisatge obert de gran extensió; que es planteja una separació respecte al recorregut escènic que li és tangent per a mantindre el caràcter i les condicions de visibilitat del paisatge; i que amb l'eliminació del Bloc 1 es redueix la dimensió de l'actuació, i en conseqüència l'afecció sobre la IV, es considera viable la seua implantació, condicionat al seu redisseny i a l'aplicació de mesures d'integració paisatgística.»  
  
Huité. Després de segon informe desfavorable es remet al titular tràmit d'audiència previ a denegar en data 23.05.2022, a fi d'al·legar el que estime convenient.  
Nové. En data 03.06.2022, es reben al·legacions del titular en les quals s'accepten les condicions imposades pel Servei d'Infraestructura Verda i Paisatge, se suprimeix el Bloc 1 i es concentra la totalitat de la potència objectiu de la planta en el Bloc 2.  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb el que es disposa en l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines de València la resolució del present procediment, en ésser la potència a instal·lar igual o inferior a 10 MW.  
  
Tercer. Segons el que s'estableix en l'article 2.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, «queden excloses dels procediments administratius regulats en el present decret, les instal·lacions elèctriques que siguen objecte d'una disposició específica reguladora del procediment administratiu per a la seua construcció i posada en servei». Per la qual cosa, per a aquesta mena d'instal·lacions, és aplicable el procediment integrat d'autorització de centrals fotovoltaiques que vagen a emplaçar-se sobre sòl no urbanitzable establit en el capítol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Quart. Conforme a l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i se'n pot efectuar la tramitació i resolució de manera consecutiva, coetània o conjunta.  
  
Cinqué. Segons estableix l'article 7, del capítol I, del títol III, règim jurídic i procediment d'autorització de centrals fotovoltaiques i parcs eòlics, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat quedant excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW, o perquè excedisquen del territori de la Comunitat Valenciana.  
  
Sisé. Segons estableix l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, sense perjudici de la resta d'informes i pronunciaments de les administracions públiques intervinents, l'informe de l'òrgan competent en matèria d'ordenació de territori i paisatge haurà de ser favorable, a l'efecte de poder atorgar l'autorització d'implantació en sòl no urbanitzable de la instal·lació fotovoltaica.  
Seté. Per a la resolució i motivació d'aquest expedient són determinants els Informes del Servei d'Infraestructura Verda i Paisatge i el del Servei de Gestió Territorial pertanyent a la Direcció General de Política Territorial i Paisatge, i en aquest sentit, l'article 77 apartats 1 i 6 de la Llei 39/2015, de procediment administratiu comú, estableix: «Article 77. Mitjans i període de prova. 1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, la valoració del qual es realitzarà d'acord amb els criteris establits en la Llei 1/2000, de 7 de gener, d'enjudiciament civil.» I l'apartat 6 que assenyala que «Quan la prova consistisca en l'emissió d'un informe d'un òrgan administratiu, organisme públic o entitat de dret públic, s'entendrà que aquest té caràcter preceptiu.»  
  
Per si no fos prou, en l'àmbit del procediment administratiu que recull la Llei 39/2015 del procediment administratiu comú, aquesta llei estableix que «Els fets rellevants per a la decisió d'un procediment podran acreditar-se per qualsevol mitjà de prova admissible en dret»; i, en última instància, han de ser apreciats conforme als principis generals de valoració conjunta i de la sana crítica.  
  
Per tot això, tenint en compte que el sentit de l'Informe del Servei d'Infraestructura Verda i Paisatge pertanyent a la Direcció General de Política Territorial i Paisatge, de data 5 de maig de 2022, és desfavorable i que, a l'empara del que s'estableix en l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els arguments d'aquest informe suposen que aquest Servei Territorial haja d'assumir-los com a propis, sense possibilitat de contradir-los, ja que es realitzen en l'àmbit de les competències en matèria territorial i paisatgística que exercir el citat òrgan, i considerar que les deficiències detectades no poden ser objecte d'esmena, la qual cosa impedeix l'atorgament de l'autorització administrativa de conformitat amb els articles 77 i 80 de la Llei 39/2015, de procediment administratiu comú, en relació amb els articles 9 i 10 del Decret llei 14/2020, de 7 d'agost, del Consell, adés assenyalats.  
  
Vist l'exposat i els preceptes legals citats i altres disposicions d'aplicació, aquest servei territorial d'indústria, energia i mines, resol:  
  
  
Primer  
Denegar la sol·licitud formulada per Genergia Energia Fotovoltaica, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública per a una instal·lació de producció d'energia elèctrica mitjançant tecnologia solar fotovoltaica, de potència instal·lada 4.990 kW, denominada «Genergia Fotovoltaica II», i les instal·lacions de connexió amb la xarxa de distribució d'energia elèctrica, inclosa una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 229 del polígon 31 del terme municipal d'Utiel, província de València, a conseqüència del pronunciament desfavorable segons l'Informe del Servei d'Infraestructura Verda i Paisatge de la Direcció General de Política Territorial i Paisatge (Expt. EP-2021/1474), de 05.05.2022 (document descarregable https://www.tramita.gva.es/csv-front/index.faces'cadena=bqjg8dy1:BV9IVCUF:YBFD7JDJ), en no considerar-se adequada la localització seleccionada per a la implantació de la planta fotovoltaica íntegrament, i no ser possible modificació que reculla la totalitat de la planta en les parcel·les que podrien ser paisatgísticament favorables, sense suposar una remodelació completa del projecte presentat.  
  
  
Segon. Ordenar:  
La publicació de la present resolució en el Diari Oficial de la Generalitat Valenciana, en el Butlletí Oficial de la Província de València, i en la seu electrònica d'aquesta Conselleria http://www.indi.gva.es/web/energia/inicio, en castellà; i http://www.indi.gva.es/va/web/energia/inicio, en valencià, en l'apartat «Informació pública», de conformitat amb l'article 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
La notificació de la present resolució al sol·licitant Genergia Energia Fotovoltaica, SL, als interessats i a les administracions públiques següents, organismes públics i empreses del servei públic o de serveis d'interés econòmic general, als quals s'ha sol·licitat consulta del projecte:  
Conselleria de Política territorial, Obres Públiques i Mobilitat.  
Conselleria d'Agricultura, Desenvolupament Rural, Emergència Climàtica i Transició Ecològica.  
Direcció General de Carreteres de la Demarcació de Carreteres de l'Estat a la Comunitat Valenciana.  
Confederació Hidrogràfica del Xúquer.  
Ajuntament d'Utiel.  
I-DE Xarxes Elèctriques Intel·ligents, SAU.  
Tot això de conformitat amb el que es disposa en els articles 30 i 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Contra aquesta resolució, que no posa fi a la via administrativa, cap recurs d'alçada davant la Direcció General d'Indústria, Energia i Mines, en el termini d'un mes comptat a partir de l'endemà d'aquell en què tinga lloc la notificació de la present, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 25 de juliol de 2022.- El cap de Servei Territorial d'Indústria, Energia i Mines: Roberto Javier Anchel Añó.